Document ID: 32003R1437

32003R1437
L 204/3
JURNALUL OFÍCIAL AL UNIUNII EUROPENE
REGULAMENTUL (CE) NR. 1437/2003 AL COMISIEI
din 12 august 2003
de modificare a anexelor I, III, III B și VI la Regulamentul (CE) nr. 517/94 privind regimul comun aplicabil importurilor de produse textile originare din anumite țări terțe, care nu sunt reglementate de acorduri, protocoale sau alte înțelegeri bilaterale sau de alte regimuri comunitare specifice de import
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 517/94 al Consiliului din 7 martie 1994 privind regimul comun aplicabil importurilor de produse textile originare din anumite țări terțe care nu sunt reglementate de acorduri, protocoale sau alte înțelegeri bilaterale sau de alte regimuri comunitare specifice de import (1), astfel cum a fost modificat ultima dată prin Regulamentul (CE) nr. 1309/2002 (2), în special articolul 28,
întrucât:
(1)
Modificările aduse prin Regulamentul (CE) nr. 1832/2002 al Comisiei din 1 august 2002 de modificare a anexei I la Regulamentul (CEE) nr. 2658/87 al Consiliului privind Nomenclatura Statistică și Tarifară și Tariful Vamal Comun (3) impun modificarea anexei I la Regulamentul (CE) nr. 517/94 a Consiliului. Din rațiuni de claritate, se impune înlocuirea acestei anexe.
(2)
Datorită intrării în vigoare a noii Carte constituționale a statului Serbia și Muntenegru, care a redenumit fosta „Republică Federală a Iugoslaviei” în „Serbia și Muntenegru” producând efecte de la 4 februarie 2003, este de dorit înlocuirea denumirii acestei foste republici de fiecare dată când apare în anexele II, III B și VI la Regulamentul (CE) nr. 517/94.
(3)
Regulamentul (CE) nr. 517/94 trebuie modificat în consecință.
(4)
Măsurile prevăzute de prezentul regulament sunt în conformitate cu avizul Comitetului pentru textile,
ADOPTĂ PREZENTUL REGULAMENT:
Articolul 1
Regulamentul (CE) nr. 517/94 se modifică după cum urmează:
1.
Anexa I se înlocuiește cu textul din anexa la prezentul regulament.
2.
Denumirea „Republica Federală a Iugoslaviei” se înlocuiește cu „Serbia și Muntenegru” de fiecare dată când apare în anexele II, III B și VI.
Articolul 2
Prezentul regulament intră în vigoare la data publicării în Jurnalul Oficial al Uniunii Europene.
Articolul 1 punctul 1 se aplică de la 1 ianuarie 2003.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 12 august 2003.

Labels: 1
3
18
5